text: Konservative på mejeri
  12 september 2011 kl. 16.03
  De konservatives spidskandidat, Lars Barfoed, var på ostemejeri i  Taulov på den tredjesidste dag i valgkampen.
  Han besøgte mejeriet sammen med partiets politiske ordfører, Carina Christensen, som er opstillet i Vejle.
  
  KOnkurrencedygtigt
  Der var sat halvanden time af til rundgangen på det topmoderne mejeri.
   
  - Solide danske arbejdspladser er desværre ved at forsvinde ud af landet bl.a. til Kina. Samtidig kæmper mange gode kræfter for at få nye virksomheder og arbejdspladser til. Skal vi vinde den kamp, kræver det konkurrencedygtige virksomheder som Taulov Mejeri og en generel robust økonomi, siger Carina Christensen.
   
  
  Også I Horsens
  Forud for besøget i Taulov var Lars Barfoed i Horsens. Sammen med den lokale folketingskandidat Per Løkken vil han møde vælgerne i Søndergade, ligesom han vil besøge virksomheden VS Automatic, som er en af virksomheder der tænker i grønne vækstløsninger.
  